b'\n_START_ARTICLE_\nHMS Shakespeare (1917)\n_START_SECTION_\nPalvelus\n_START_PARAGRAPH_\nAlus palveli laivueenjohtajana osuessaan miinaan 31. toukokuuta 1918, mink\xc3\xa4 seurauksena se vietti viisi kuukautta telakalla. Se palveli lokakuussa Harwichiin sijoitetussa 10. H\xc3\xa4vitt\xc3\xa4j\xc3\xa4laivueessa, jossa muina laivueenjohtajina olivat HMS Spencer, HMS Bruce ja HMS Montrose sek\xc3\xa4 niiden lis\xc3\xa4ksi kaksikymment\xc3\xa4nelj\xc3\xa4 R-luokan h\xc3\xa4vitt\xc3\xa4j\xc3\xa4\xc3\xa4._NEWLINE_Kev\xc3\xa4\xc3\xa4n 1919 uudelleen organisoinnin yhteydess\xc3\xa4 alus m\xc3\xa4\xc3\xa4r\xc3\xa4ttiin Rosythiin sijoitettuun 2. H\xc3\xa4vitt\xc3\xa4j\xc3\xa4laivueeseen, joka muodostettiin aiemman 13. H\xc3\xa4vitt\xc3\xa4j\xc3\xa4laivueen pohjalta. Vuonna 1921 laivueet ryhmiteltiin uudelleen jakamalla ne pienemmiksi taktisiksi kokonaisuuksiksi, jolloin HMS Shakespeare sijoitettiin Atlantin laivaston 6. H\xc3\xa4vitt\xc3\xa4j\xc3\xa4laivueeseen laivueenjohtajaksi._NEWLINE_Alus vapautettiin 1923 laivueenjohtajan teht\xc3\xa4vist\xc3\xa4, kun laivue siirrettiin HMS Valhallan alaisuuteen. HMS Shakespeare korvasi HMS Brucen 8. H\xc3\xa4vitt\xc3\xa4j\xc3\xa4laivueen laivueenjohtajana, jolloin se sijoitettiin samalla reservistatukselle. Laivueen numeroitiin 1925 uudelleen 9. H\xc3\xa4vitt\xc3\xa4j\xc3\xa4laivueeksi._NEWLINE_Alus luovutettiin 1936 romutettavaksi, kun laivasto hankki RMS Majesticin itselleen.'